ولشت

ولشت اتا دریاچه هسته که ایران مازرون اوستان دله دره و چالوس ِشهر پَلی‌ئه. ولشت ۲۵ کیلومتری چالوس که سمت مرزن‌آباد شونّه، قرار بیته. این دریاچه علم کوه وَر دره که ایرانِ دومین گتِ چکل هسته. ولشت، شیرین‌ئو دارنه. ولشتِ نوم ره چالوس‌وَری لهجه دله وسیه بخردن و رانش وسّه استفاده کننه که دریاچه‌یِ نوم هم اینجه جه بمو. این دریاچه ره ۱۵ مهر ۱۳۸۸، ایران طبیعی ملی آثار رج دله لیست هاکردنه. ولشت گتی ۴۰۰ تا ۶۰۰ مترمربع وونه و حدود ۱۵۰ هزارمتر مربع گتی دارنه. ونه جولی هم حداکثر ۲۲ متر هسته که میانگین ونه جولی ۹ متر تا ۱۸ متر جه کشنه. این محیط دله اردک ماهی، ماهی کولی، مر و وگ درنه. دریاچه‌یِ ئو هم وارش جه تأمین وونه و هم چشمه جا در زنده. نگارخنه منابع